Beperkte watertoevoer na Pretoria-buurte weens lek(Argieffoto: Pixabay) Talle woonbuurte in Centurion en Pretoria se watertoevoer is drasties beperk weens ŉ lekplek in die Rand Water Klipfonteinstelsel. Lindela Mashigo, woordvoerder van Stad Tshwane, sê in ŉ verklaring Rand Water het besluit om weens die lekkasie watertoevoer aan sommige van Tshwane se reservoirs met 50% te beperk. “In die lig hiervan moet Stad Tshwane se grootmaatwatereenheid die uitvloei van water na spesifieke reservoirs wat water deur die Klipfonteinstelsel ontvang, beperk,” verduidelik Mashigo. Die volgende gebiede sal deur waterbeperkings geraak word: Mnandi Rooihuiskraal The Reeds Bakenkop Sunderland Ridge Raslouw Erasmia Valhalla Loulardia Laudium Atteridgeville Suiderberg Clifton Brakfontein Hercules Mashigo sê inwoners van bogenoemde gebiede word aangeraai om vir die volgende 48 uur water spaarsaam te gebruik om ŉ watertekort te verhoed. Die Stad sal na verwagting later meer inligting oor die herstel van die lekplek gee.